בס"ד


1. בכ"ה כסליו מתחילים שמונת ימי חנוכה ומדליקים בכל לילה נרות בפתח הבתים להראות ולפרסם את הנס.

כיצד מדליקים

2. בלילה הראשון מדליקים נר אחד ובכל לילה מוסיפים נר אחד עד שבלילה השמיני מדליקים שמונה נרות וזאת כשיטת בית הלל, שסוברים שמוסיף והולך בכל לילה, (ולשיטת בית שמאי מדליקים בלילה הראשון שמונה נרות ובכל לילה פוחת והולך).

במה מדליקין:

3. מצוה מן המובחר להדליק את הנרות בשמן זית, ובפתילות של צמר גפן, אך כל השמנים והפתילות כשרים לנר חנוכה.

4. בלילה הראשון מדליקים את הנר בצד הקיצוני מצד הימין, ובלילה השני מדליקים את הנר מוך לו מצד שמאל ופונים לימין וכן בשאר הלילות מתחילים עם הנר החדש מצד שמאל ופונים לימין.
5. נר נוסף נוהגים להדליק על מספר נרות החנוכה, נר זה נקרא שמש ונר זה צריך שיעמוד גבוה יותר או נמוך משאר הנרות, העיקר שלא יעמוד בשווה. הטעם שמדליקים נר זה מפני שאסור להנות ולהשתמש מנרות חנוכה.
ההדלקה:

6. אסור להדליק נר מנר אפילו מאותו חנוכיה אלא מדליק ע"י השמש או נר אחד.

7. הנרות צריך יהיו שווים בגובה, וכן בשורה אחת(שלא יהיו אחד  גבוה ואחד נמוך אחד נכנס ואחד יוצא).
8. צריך להרחיק את הנרות אחד מהשני כדי שלא יראה כאבוקה.
מקום ההדלקה:

9. נרות חנוכה צריך להניחם בפתח הסמוך לרשות הרבים (לרחוב) מבחוץ, ומניחם בצד שמאל  של הפתח כדי שיהיה מסובב במצוות, מזוזה מימין ונר חנוכה משמאל.

10. מי שגר בקומה גבוהה מניחם בחלון או במרפסת שפונים לרחוב.
11. לכתחילה צריך שנרות חנוכה לא יהיה יותר נמוך משלושה טפחים, וכן לא יותר מעשרה טפחים, אבל אם הניחו גבוה יותר מעשרה טפחים כשר.
12. אם הניח גבוה מעשרים אמה מהקרקע הרי זה פסול.

הברכות:

13. בלילה הראשון מברכים שלוש ברכות:

1. להדליק נר חנוכה.
2. שעשה ניסים לאבותינו.
3. שהחיינו, ובשאר הלילות אין מברכים שהחינו אלא רק ב' הברכות הראשונות.
14. צריך שכל בני הבית יהיו עם המדליק בשעת הדלקת הנרות כדי לפרסם את הנס.

זמן הדלקת נרות:

15. זמן הדלקת נרות, יש נוהגים להדליק בשעת שקיעת חמה ויש נוהגים מעט אחרי שקיעת החמה, ויש נוהגים להדליק אחר צאת הכוכבים, ובדיעבד אפשר להדליק כל הלילה כל זמן שבני הבית ערים.

16. זמן הדלקה הוא כחצי שעה, ולכן צריך לשים שמן שידלק לכל הפחות חצי שעה (אחרי צאת הכוכבים).
ער"ש – מוצ"ש:

17. בערב שבת מדליקים קודם נר חנוכה ואח"כ נרות שבת, וצריך לשים כמות גדולה של שמן כדי שתדלק בלילה, ובמוצ"ש  יש נוהגים להדליק נר חנוכה ואחרי כן מבדילים, ויש נוהגים קודם להבדיל ואח"כ מדליקים נרות חנוכה.

בית הכנסת:

18. בבית הכנסת מדליקים נרות חנוכה בין מנחה למעריב מניחים את המורה בצד דרום של בית הכנסת, יש אומרים שהמדליק עומד מצד דרום של המנורה ומדליקה, ויש אומרים שעומד מצד צפון ומדליקה.

אורח:

19. יש לו מקום מיוחד בבית מדליק בעצמו, ואם אין לו מקום מיוחד הרי הוא משתתף בפרוטות עם בעל הבית, ובעל הבית מוציאו ידי חובה.

הלל:

20. בכל יום משמונת ימי החנוכה אומרים בשחרית הלל השלם.

על הניסים:

21. בכל תפילות שמונה עשרה ובברכת המזון אומרים על הניסים, ואם שכח בשמונה עשרה על הניסים אם לא אמר עדיין ברוך אתה ה'.. אינו חוזר ואומר, ואם שכח בברכת המזון אינו חוזר.


1. להרבות בשמחה, (רמ"א).

2. לאכול מאכלי חלב וגבינה משום שיהודית האכילה את המלך מאכלי גבינה וע"י זה היה הנס, (רמ"א).
3. נוהגים לאכול מאכלים מטוגנים בשמן כגון לביבות (סופגניות) והוא זכר לנס פך השמן, (מי"ת).
4. נוהגים לחלק מעות חנוכה, טעם למנהג מפני שהיוונים רצו לבטל מצוות גמילות חסדים, (רמ"א).
5. נוהגים לשחק בסביבון, יש אומרים טעם לכך מפני שכאשר היוונים גזרו להשכיחם תורתך היו היהודים מתאספים ללמוד תורה בעל פה במסווה של משחק סביבון אך המטרה היה ללמוד תורה (ת"צ).
בברכת חג חנוכה שמח:

